31/05/2021 | Administración LocalMunicipal
Mugardos
Delegación de competencias en membro da corporación municipal

A N U N C I O O Sr. alcalde do Concello de Mugardos, con data 24.05.2021, ditou a Resolución que de seguido se transcribe: “RESOLUCIÓN DA ALCALDÍA N.º 536/2021.–Asunto: DELEGACIÓN DE COMPETENCIAS EN MEMBRO DA CORPORACIÓN MUNICIPAL Mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. Así mesmo, mediante o decreto número 1478/2019, do 27 de decembro de 2019, tíñase conferido delegación xenérica, nas materias relativas á área de Facenda, Persoal e Participación Cidadá, a prol do membro da Xunta de Goberno Local D. Muhamadou Eloi Euzebio Markaide, e mediante os decretos números 114/2020, do 6 de febreiro de 2020, e 1109/2020, do 17 de decembro de 2020, tíñase modificado a delegación xenérica, anteriormente citada, aos efectos de concretar e ampliar, respectivamente, as materias da área de Facenda, Persoal e Participación Cidadá nas que ostentaría competencias delegadas o concelleiro anteriormente sinalado. E considerando necesario ampliar, e en consecuencia, modificar as competencias delegadas no citado concelleiro, ao abeiro do establecido no decreto número 1109/2020, pola presente, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento; e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1.º.–Modificar a delegación xenérica conferida a prol do membro da Xunta de Goberno Local, D. Muhamadou Eloi Euzebio Markaide, mediante a Resolución da Alcaldía número 1109/2020, do 17 de decembro de 2020, ampliando as materias onde ostentará as competencias delegadas, e que son as seguidamente relacionadas: – Área de facenda, esta delegación amplíase na seguinte materia:  Formalización de convenios de colaboración coas entidades locais para o mantemento da actividade das distintas asociacións, co obxecto de canalizar a concesión de subvencións directas.2.º.–Como consecuencia do acordo adoptado no punto 1.º da presente resolución, as materias nas que o concelleiro ostentará as competencias delegadas e as facultades que comprende a citada delegación xenérica son as que de seguido se relacionan:  COMPETENCIAS DELEGADAS – Área de persoal, correspóndelle a dirección política de dita área incluíndo a facultade de dirixir os servizos correspondentes así como a de xestionalos en xeral, incluída a facultade de resolver mediante actos administrativos que afecten a terceiros. Esta delegación concrétase nas seguintes materias:  PERSOAL – Aprobar as bases de selección do persoal laboral temporal e/ou funcionarios interinos, así como as bases para a elaboración de listas para a provisión temporal de postos de traballo. – Contratar ao persoal laboral e nomear persoal funcionario de carreira interino. – Suspensión de contratos do persoal laboral e comunicar a extinción do contrato, no seu caso, e cesar ao persoal funcionario interino. – Sinatura certificados de empresa. – Declaración de situacións administrativas, e xubilación dos empregados públicos. – Recoñecemento de servizos previos, grao persoal, trienios. – Concesión de permisos, vacacións e licenzas, previa conformidade de cada concellería. – Concesión de anticipos ao persoal. – Presidir as mesas de negociación, incluída a xeral de negociación e a comisión de seguimento dos convenios e acordos reguladores. – Xestión da relación de postos de traballo e do cadro de persoal. – Formación do persoal. – Autorizar e recoñecer as retribucións complementarias que non sexan fixas nin periódicas (complemento de produtividade e gratificacións; horas extra do persoal laboral.) e as indemnizacións (axudas de custo e gastos de desprazamento). – A autorización da prolongación da permanencia no servizo activo e a súas prórrogas, do persoal funcionario de carreira. – O recoñecemento de servizos previos prestados ás Administracións Públicas, grao persoal e trienios. – Resolver os recursos de alzada interpostos contra a decisión dos tribunais e demais órganos de selección e o nomeamento do persoal. – Subscribir os contratos, e as súas copias básicas, do persoal laboral. – Outorgar as axudas de socorro de xubilación, gastos de sepelio e axudas de estudo. – Asinar os certificados de empresa do diverso persoal e, de ser o caso, cargos públicos. – Ordenar a instrución de expedientes disciplinarios e apercibir a toda clase de persoal. – En xeral, as demais atribucións da Alcaldía en materia de persoal, agás o nomeamento do persoal eventual; as atribucións indelegables (xefatura de superior de todo o persoal, separación do servizo e despedimento do persoal laboral) e as que teñen sido obxecto de delegación na Xunta de Goberno Local. – Área de facenda, correspóndelle a dirección política de dita área incluíndo a facultade de dirixir os servizos correspondentes así como a de xestionalos en xeral, incluída a facultade de resolver mediante actos administrativos que afecten a terceiros. Esta delegación concretase nas seguintes materias: – Aprobación de padróns fiscais ou tributarios e as liquidación incluídas neles, e listados cobratorios. – Períodos de cobranza e calendario fiscal. – As resolucións de compensación de débedas en período voluntario e executivo. – Declaración de prescrición de dereitos recoñecidos e declaración de créditos incobrables, que sexan competencia da Alcaldía. – A constitución, modificación e cancelación de anticipos de caixa fixa e aprobación das contas presentadas e reposición de fondos. – A resolución dos pagamentos a xustificar e a aprobación da conta xustificativa. – Aprobar a rendición de contas presentadas por recadación. – Adiamento e fraccionamento de débedas. – A devolución de ingresos. – As modificacións de saldos iniciais que correspondan á Alcaldía. – O acordo inicial e a resolución nos procedementos de reintegro de pagamentos indebidos. – Devolución de avais e fianzas. – Recoñecemento de exencións, bonificacións ou reducións tributarias que podan corresponder en aplicación das leis tributarias ou das ordenanzas fiscais municipais. – Aprobación das autoliquidacións de recursos de outros entes (Tesourería da Seguridade Social, AEAT, Xunta…) – Incoación e resolución de expedientes de responsabilidade patrimonial. – Efectuar as propostas de normativa fiscal, financieira e orzamentaria. – Xestión orzamentaria: proposta e elaboración do orzamento municipal, coa excepción da memoria da Alcaldía, e seguemento do mesmo. – Elaboración da proposta ou memoria xustificativa nos expedientes de modificación de créditos e aprobación das modificacións orzamentarias competencia da Alcaldía. – O ditado de instrucións ou circulares ás entidades financieiras. – Aprobar a liquidación do orzamento. – Recoñecemento de compromisos de gastos e recoñecemento de obrigas dentro dos límites da competencia desta Alcaldía e non atribuídos á Xunta de Goberno Local. – Sinatura de documentos contables. – A conformidade de facturas. – A ordenación dos pagos. – Aprobación das relacións de nóminas dos empregados do Concello e resolución das incidencias e das vinculadas (horas extras, gratificacións, indemnizacións, asistencias, etc) e a ordenación do seu pagamento. – Aprobar as nóminas, dietas e indemnizacións dos cargos electos e ordear o seu pagamento. – A sinatura nas ordes de transferencia e cheques bancarios (pago material). – Dirixir e planificar políticas de industrialización e reindustrialización do concello e, en xeral, políticas de desenvolvemento e promoción económica. – Dirixir e planificar a política de emprendemento e de fomento do emprego no concello e promover actuacións municipais de coordinación e impulso orientadas á creación de emprego. – Potestade sancionadora en materia de tráfico, circulación de vehículos a motor e seguridade viaria. – Formalización de convenios de colaboración coas entidades locais para o mantemento da actividade das distintas asociacións, co obxecto de canalizar a concesión de subvencións directas. – Competencia residual: Deléganse neste concelleiro as demais atribucións que a lexislación atribúa expresamente á alcaldía e non estean atribuídas expresamente á Xunta de Goberno Local, nas materias delegadas: xestión orzamentaria, e a autorización, disposición de gastos, recoñecemento de obrigas e gastos e ordenación de pagamentos de toda índole.  FACULTADES: 1.–Dirixir, xestionar e inspeccionar o servizo ou servizos que se teñen delegado.2.–Resolver mediante actos administrativos –decreto ou resolución– as cuestións que afecten a terceiros, así como a resolución dos recursos de reposición que se poidan interpoñer.3.–A sinatura das certificacións que se deban emitir respecto das resolucións ditadas nas áreas da presente delegación, así como todos os actos administrativos que sexan precisos.4.–Rectificar os erros materiais ou de feito e resolver os recursos administrativos que se poidan interpoñer, incluídos os recursos extraordinarios de revisión.5.–Ostentar a potestade sancionadora no ámbito das competencias delegadas.3.º.–En toda a documentación asinada a partir da efectividade da presente resolución farase constar a autoridade que ten conferido a delegación así como o número de resolución pola que se ten conferido a mesma.4.º.–Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.5.º.–Notifíquese persoalmente ao concelleiro designado, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado Regulamento de organización, funcionamento e réxime xurídico das entidades locais. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 26 de maio de 2021.